Er du vores nye opmåler og stentekniker?, Falke ApS | StepStone
Er du frisk på nye udfordringer og har du hænderne rigtigt skruet på? Er du ambitiøs, udadvendt og kan du tænke løsningsorienteret? Så er det måske lige dig vi mangler.
FALKE er midt i en spændende og travl udvikling og har brug for en ny kollega til opmåling og finish af natursten, samt servicebesøg hos vores kunder.
Er du vild med natursten; granit, marmor og mange flere, og har du lyst til at være en del af en spændende branche med lækre high-end produkter og mange muligheder? Vi kan tilbyde en alsidig hverdag med en masse ansvar og mulighed for at fordybe sig i de enkelte projekter, for at yde absolut bedste service til vores kunder samt sikre den mest optimale løsning i det enkelte projekt.
Opgaverne dækker blandt andet: Opmåling med PROdiim laseropmåling hos vores kunder, udarbejdelse af tegninger og dxf-filer til vores CNC-produktion i 3D-tegneprogram. Tæt dialog og rådgivning til vores kunder ved opmåling og montering. Bearbejdning af natursten ved monteringen.
Vi sikrer en grundig oplæring i vores maskiner og nødvendigt software, samt en sikker oplæring i bearbejdningen af natursten.
Det vil være en fordel, men intet krav, at du har erfaring indenfor byggebranchen, vvs-branchen, køkkenbranchen eller lignende.
Grundig oplæring i vores produktsortiment og systemer, så du er godt rustet til de opgaver du bliver mødt med i dagligdagen
Vi søger en person der er mødestabil, selvstændig, engageret, struktureret og har lyst til den nære kundekontakt og produktionsorienteret arbejde.
Vi elsker tilfredse kunder og søger derfor en medarbejder som sætter en ære i hver enkel sag. En medarbejder, som ikke er bleg for at tale med kunderne, så vi sikrer os det korrekte resultat første gang. Hver enkel opgave kræver fokus og pertentlighed uanset projektets størrelse og budget.
FALKE har Danmarks største udstilling af high-end produkter indenfor natursten. Vi producerer og leverer alt lige fra lækre marmorbordplader til gravsten og har en produktion i særklasse. Alt er custommade så en god forståelse for rum og tekniske tegninger, samt interesse for produktionsteknikker er vigtig. Du vil blive en del af et dygtigt produktionsteam, som består af ildsjæle. Sammen står I for den daglige drift af vores 7000m² store område i Hillerød.
Har du lyst til at være en del af en virksomhed i rivende udvikling, så send din ansøgning samt CV til af@administrationsmail.dk med emnet: "Opmåler og stenteknikker – DIT NAVN". Din ansøgning skal sendes som PDF.
Naturstensbranchen rummer mange muligheder i ind- og udland. Alt lige fra restaurering af slotte til anlæggelse af torve, gågader og springvand, køkkenborde, granit-belægning, indretning, fliser og meget meget mere.
Website: www.falkegranit.dk
Kunne du tænke dig et arbejde som vores nye montør og stentekniker? – Hillerød Er du vores nye plads- og lageransvarlige? – Hillerød Dygtig og selvkørende sælger – Jylland og Fyn – Jylland og Fyn CAD-koordinator – Ørestad Projektkoordinator – Støvring/Køge